[{"text_idx": "#000005", "text": "Llyfrgell yr Archwiliad: Dogfennau Craidd"}, {"text_idx": "#000013", "text": "Gerald De Windsor a\u2019r Dywysoges Nest"}, {"text_idx": "#000025", "text": "Adar sy\u2019n Ymweld dros y Gaeaf"}, {"text_idx": "#000026", "text": "Sir Benfro yn yr Oes Haearn"}, {"text_idx": "#000028", "text": "Codiad yn Lefel y Mo\u0302r"}, {"text_idx": "#000037", "text": "Mwynhewch hanner tymor yn llawn hanes, helfeydd trysor a hwyl ar thema jiwbili\u0302 ar Arfordir Penfro"}, {"text_idx": "#000039", "text": "P\u2019un a ydych chi\u2019n bwriadu ymuno mewn digwyddiadau ar thema\u2019r Jiwbili\u0302 neu brofi rhywbeth yn y Parc Cenedlaethol, mae rhywbeth i bob aelod o\u2019r teulu ei ddarganfod, o Gampau Canoloesol i Oresgyniad Rhufeinig ac o arddangosfeydd ysbrydoledig i Saffari Chwilod."}, {"text_idx": "#000041", "text": "Meddai Cadeirydd Awdurdod y Parc Cenedlaethol, Paul Harries: \u201cP\u2019un a ydych chi am ymuno ag un o\u2019r digwyddiadau arbennig sydd wedi\u2019u trefnu ar gyfer yr hanner tymor hwn neu\u2019n chwilio am daith gerdded wych gyda golygfeydd hardd, bydd gan Arfordir Sir Benfro rywbeth i\u2019ch helpu i fwynhau eich hun wrth grwydro\u2019r ardal."}, {"text_idx": "#000042", "text": "\u201cMae\u2019r Parc Cenedlaethol a\u2019i Mawrhydi y Frenhines ill dau\u2019n dathlu 70 mlynedd eleni ac mae digonedd o ffyrdd y gallwch ddathlu\u2019r ddau ben-blwydd ar Arfordir Sir Benfro.\u201d"}, {"text_idx": "#000043", "text": "I weld rhestr o\u2019r holl ddigwyddiadau ewch i\u2019r calendr digwyddiadau neu mynnwch gopi o Coast to Coast."}, {"text_idx": "#000044", "text": "Yng Nghastell Caeriw bydd Hanes Atgas yn cael ei gynnal ar 30 Mai, 31 Mai, 1 Mehefin am 11am. Dysgwch am y pethau na chawsoch chi wybod amdanyn nhw yn y dosbarth drwy\u2019r sgwrs ryngweithiol hon ar gyfer y genhedlaeth iau. Ar gael am ddim gyda tha\u0302l mynediad arferol."}, {"text_idx": "#000045", "text": "Mae Cwmni Theatr y Merrymakers yn cyflwyno diwrnod hwyliog yn llawn arfau gwarchae, chwerthin a hyd yn oed draig yng Nghaeriw ddydd Mercher 1 Mehefin, 10am-4.30pm. Ar gael am ddim gyda tha\u0302l mynediad arferol."}, {"text_idx": "#000046", "text": "Bydd yr anhygoel Bowlore yn dod a\u0302\u2019u saethyddion a\u2019u marchogion i Gaeriw ar gyfer Campau Canoloesol rhwng 2-5 Mehefin gydag arddangosfeydd anhygoel a gweithgareddau ymarferol. Mynediad arferol ynghyd a\u0302 tha\u0302l bach (arian parod) ar gyfer rhai gweithgareddau."}, {"text_idx": "#000047", "text": "I ddathlu\u2019r Jiwbili\u0302 Platinwm, gallwch ddilyn Llwybr y Brenhinoedd a\u2019r Breninesau, a fydd yn eich herio i ddod o hyd i rai o\u2019r brenhinoedd enwocaf o hanes Prydain sy\u2019n cuddio yn y Castell. \u00a31 y plentyn gan gynnwys gwobr frenhinol, yn ogystal a\u0302\u2019r ta\u0302l mynediad arferol."}, {"text_idx": "#000049", "text": "Yng Nghastell Henllys cewch flas o\u2019r Oes Haearn drwy deithio\u2019n o\u0302l mewn amser i Ymuno a\u0302\u2019r Llwyth rhwng 11am-12.30pm neu 2.30pm-4pm ar 31 Mai a 2 Mehefin. Bydd y llwyth yn mynd a\u0302 chi i gyfnod yr Oes Haearn drwy sgyrsiau, arddangosiadau a gweithgareddau ymarferol fel gwneud bara, hyfforddi rhyfelwyr ac adeiladu. Yn addas ar gyfer plant 6-11 oed. \u00a35 yn ogystal a\u0302 tha\u0302l mynediad arferol."}, {"text_idx": "#000052", "text": "Yn y Gweithdy Sgiliau Hynafol cewch weld sut oedd pobl yn gwneud rhaff o wahanol ddeunyddiau, y grefft hanfodol o gynnau ta\u0302n a thechnegau goroesi eraill ar 1 Mehefin rhwng 10. 30am-12. 30pm neu 2pm-4pm. Yn addas ar gyfer plant dros 7 oed gydag oedolyn sy\u2019n talu. \u00a315 (yn cynnwys ta\u0302l mynediad i\u2019r safle)."}, {"text_idx": "#000053", "text": "Bydd Goresgyniad Rhufeinig ar y safle ar 3 a 4 Mehefin rhwng 11am a 4.30pm. Dewch i ddysgu am ffordd y llengoedd Rhufeinig o fyw gyda chrefftau a gweithgareddau. Arddangosfeydd ar y safle am 12.30pm a 2.30pm. Oedolyn \u00a310, Consesiynau \u00a38.50, Plant \u00a36.50, Teulu (dau oedolyn a dau o blant) \u00a327.50."}, {"text_idx": "#000054", "text": "Am fanylion llawn gan gynnwys amseroedd mynediad a phrisiau ewch i wefan Castell Henllys."}, {"text_idx": "#000055", "text": "Yn arddangosfeydd Oriel y Parc ceir arddangosfa Ar Garreg y Drws yn oriel Amgueddfa Cymru. O ysbrydwlithod i ddarnau aur, gadewch i\u2019r darganfyddiadau yn yr arddangosfa hon eich ysbrydoli. Yna byddwch yn barod i wneud rhai un eich hun. Ar agor bob dydd 10am-4pm."}, {"text_idx": "#000056", "text": "I\u2019r rhai sy\u2019n awyddus i ymuno yn nathliadau\u2019r Jiwbili\u0302, mae Llwybr Hela\u2019r Corgi yn eich herio i ddod o hyd i\u2019r holl gw\u0302n sydd wedi dianc o gwmpas y gerddi."}, {"text_idx": "#000057", "text": "Os ydych chi am greu eich coron eich hun yn barod ar gyfer y dathliadau, ymunwch a\u0302 sesiwn galw heibio Hwyl Jiwbili\u0302\u2019r Frenhines rhwng 11am-3pm 1 Mehefin. \u00a33 y plentyn."}, {"text_idx": "#000058", "text": "O 11am ar 4 Mehefin bydd Oriel y Parc a Chaffi\u2019r Pererinion yn cynnal Jambori\u0302 Jiwbili\u0302, dathliad llawn hwyl i\u2019r teulu cyfan gyda barbeciw, cerddoriaeth fyw, celf a chrefft i blant a gemau ffair traddodiadol. Mynediad am ddim."}, {"text_idx": "#000059", "text": "Am fanylion llawn gan gynnwys amseroedd agor ewch i wefan Oriel y Parc."}, {"text_idx": "#000060", "text": "Os ydych chi\u2019n bwriadu darganfod mwy am fywyd gwyllt bendigedig y Parc Cenedlaethol, bydd Ystlumod Ysblennydd yng Nghastell Caeriw rhwng 8.45pm a 10.30pm ar 30 Mai yn rhoi cyfle i chi ddysgu rhagor am y creaduriaid swil hyn sy\u2019n dod allan yn y nos a gwrando ar eu synau drwy ein synwyryddion lleoliad. Oedolion \u00a36, plant \u00a34. Rhaid archebu lle."}, {"text_idx": "#000061", "text": "I rai sy\u2019n hoff o drychfilod, bydd y Saffari Chwilod yng Ngerddi Coetir Colby rhwng 2pm a 4pm ar 1 Mehefin yn rhoi cyfle i chi grwydro drwy\u2019r coetir, chwilio drwy\u2019r ddo\u0302l laswellt neu edrych ar yr hyn sy\u2019n cuddio yn y pwll a\u2019r nant. Cynhelir mewn partneriaeth a\u0302\u2019r Ymddiriedolaeth Genedlaethol. \u00a33 y plentyn."}, {"text_idx": "#000062", "text": "Archebwch eich lle nawr ar un o'n teithiau cerdded tywysiedig a digwyddiadau yn atyniadau ymwelwyr yr Awdurdod yng Nghastell Caeriw, Pentref Oes Haear..."}, {"text_idx": "#000064", "text": "Cafodd dau brosiect sy\u2019n helpu pobl i wirfoddoli a mwynhau amrywiaeth o weithgareddau yn yr awyr agored yn Sir Benfro eu cydnabod yn ddiweddar yng N..."}, {"text_idx": "#000066", "text": "Bydd digwyddiadau gwasgu afalau yn cael eu cynnal yng Nghastell Caeriw ddydd Sadwrn 23 Medi a dydd Sadwrn 7 Hydref rhwng 10am a 2pm."}, {"text_idx": "#000067", "text": "Prosiect rhywogaethau estron goresgynnol yn ymestyn i chwe safle newydd diolch i hwb ariannol"}, {"text_idx": "#000068", "text": "Mae prosiect Awdurdod Parc Cenedlaethol Arfordir Penfro sy'n ceisio gwaredu a rheoli lledaeniad rhywogaethau estron goresgynnol ar dir o amgylch afony..."}, {"text_idx": "#000070", "text": "Bydd ymwelwyr a\u0302 Chastell Caeriw yn cael gwledd dros yr W\u0302yl Banc wrth i\u2019r cadarnle eiconig gael ei gludo\u2019n o\u0302l i\u2019r Oesoedd Canol ar gyfer Penwy..."}, {"text_idx": "#000071", "text": "Cysylltwch a\u0302 ni a chofrestrwch eich manylion i gael y diweddariadau diweddaraf ar yr hyn sy'n digwydd ym Mharc Cenedlaethol Arfordir Penfro"}, {"text_idx": "#000072", "text": "Mae cwcis perfformiad yn cael eu defnyddio i ddeall ac i ddadansoddi mynegeion perfformiad allweddol y wefan sy\u2019n helpu i sicrhau profiad gwell i\u2019r ymwelwyr."}, {"text_idx": "#000073", "text": "Mae cwcis angenrheidiol yn gwbl hanfodol er mwyn i\u2019r wefan weithio\u2019n iawn. Mae\u2019r cwcis hyn yn sicrhau gweithrediad sylfaenol a nodweddion diogelwch y wefan, yn ddienw."}, {"text_idx": "#000074", "text": "Mae cwcis dadansoddeg yn cael eu defnyddio i ddeall sut mae ymwelwyr yn rhyngweithio a\u0302\u2019r wefan. Mae\u2019r cwcis hyn yn helpu i ddarparu gwybodaeth am fetrigau nifer yr ymwelwyr, cyfradd sboncio, ffynhonnell y traffig, ac ati."}, {"text_idx": "#000075", "text": "Mae cwcis hysbysebion yn cael eu defnyddio i ddarparu hysbysebion ac ymgyrchoedd marchnata perthnasol i ymwelwyr. Mae\u2019r cwcis hyn yn olrhain ymwelwyr ar draws gwefannau ac yn casglu gwybodaeth i ddarparu hysbysebion wedi\u2019u haddasu."}, {"text_idx": "#000076", "text": "Mae cwcis swyddogaethol yn helpu i gyflawni rhai swyddogaethau fel rhannu cynnwys y wefan ar lwyfannau cyfryngau cymdeithasol, casglu adborth, a nodweddion trydydd parti eraill."}]